BMT bosh kotibi Pan Gi Mun tashkilotga a’zo davlatlar rahbarlarini iqlim bo‘yicha Parij kelishuvini imzolash marosimiga taklif qildi. Tadbir 22 aprel kuni BMTning Nyu-Yorkdagi shtab-kvartirasida o‘tkaziladi. 22 aprelda Xalqaro Ona yer kuni nishonlanadi. Hujjatning imzolanishi aynan shu kunga mo‘ljallangan. Pan Gi Mun marosimda jahonning ko‘pchilik yetakchilari ishtirok etishiga umid bildirdi.